By Elisa Nicholas Ssekitende
Omubaka wa Lwemiyaga mu Palamenti Theodral Ssekikubo, aweze nga bwagenda okuyambako Klezia wamu n’abakulembeze b’obwakabaka mu Ssaza Mawogola, okulwanyisa ebikolwa eby’obubbi bw’ettaka byagambye nti bikulemberwamu abeeyita abanene n’abagagga.
Ssekikubo yasinzidde Bukomansimbi Mukusabira n’okwaabya Olumbe lwa Maama wa Rev.Fr.Moses Kaberuka, omuweereza mu Kigo kya Klezia y’e Ntuusi mu district y’e Ssembabule, n’alaga obwennyamivu olw’ebikolwa by’ekibba Ttaka e Ssembabule mu Ssaza Mawogola, ekizingiddemu okwesenza n’okuwamba ettaka lya Kabaka ssaako nerya Klezia!!
Ono aweze nti wadde abamu kubakulemberamu Ebikolwa bino bagagga nga n’abalala balina ebifo ebinene mu Gavumenti, tajja kutya kuyimirira ku Mazima ng’ali wamu n’e Klezia ssaako abaweereza b’obwakabaka, okufuffuggaza Abampembe.
Ssekikubo waviiriddeyo okwogera bino ng’obwakabaka bwa Buganda bugugulana n’abantu ab’enjawulo abakulemberwamu Minisita Hanifah Kawooya, eyali Ssentebe Elly Muhumuzza, Samuel Mushabe, Akakiiko ka Ssembabule district LandBoard n’abalala olw’ekwesenza ku Ttaka lya Kabaka ery’embuga ya Ggombolola Ssabawaali Mijwala era ng’ensonga ziri mu Kkooti.
afr_Latn lug_Latn lug_Latn lug_Latn lug_Latn